“ฟิล์ม รัฐภูมิ” งานเข้า แบงก์ชาติ เอาผิด! ทำอี-มันนี่เถื่อน "PAYALL" - FINNOMENA
ธนาคารแห่งประเทศไทยแจ้งดำเนินคดี บริษัท เพย์ออล กรุ๊ป ของดาราชื่อดัง “ฟิล์ม-รัฐภูมิ” เนื่องจากเปิดให้บริการ กระเป๋าเงินอิเล็กทรอนิกส์ "อี-มันนี" โดยไม่ได้รับอนุญาต
21 ก.พ. 2560

ธนาคารแห่งประเทศไทยแจ้งดำเนินคดี บริษัท เพย์ออล กรุ๊ป ของดาราชื่อดัง “ฟิล์ม-รัฐภูมิ” เนื่องจากเปิดให้บริการ กระเป๋าเงินอิเล็กทรอนิกส์ “อี-มันนี” โดยไม่ได้รับอนุญาต
โดยรูปแบบให้บริการ จะแนะนำสมาชิกจ่ายค่าสมัครเพื่อใช้แอปพลิเคชัน PayAll และเติมเงินล่วงหน้า เพื่อเติมเงินเข้ากระเป๋าเงินอิเล็กทรอนิกส์ไปใช้ชำระค่าสินค้าหรือบริการจากร้านค้าต่าง ๆ ที่กำหนด ซึ่งมีลักษณะเป็นการให้บริการ e-Money เข้าข่ายเป็นการประกอบธุรกิจบริการการชำระเงินทางอิเล็กทรอนิกส์โดยไม่ได้รับอนุญาต
ธปท. เปิดเผยว่า บริษัท เพย์ออล กรุ๊ป เคยยื่นขออนุญาตประกอบธุรกิจ e-Money ในบัญชี ก. แต่ทั้งนี้ลักษณะการให้บริการของ บ.เพย์ออล ต้องอยู่ในบัญชี ค.
โดย ธปท. แนะนำให้ บ.เพย์ออล ยื่นขออนุญาตมาใหม่ แต่ยังไม่มีการยื่นมาใหม่ ซึ่งพบว่า บริษัทยังคงให้บริการแอฟพลิเคชัน โดยที่ไม่ได้รับอนุญาต ซึ่งถือเป็นความผิด
สำหรับรายชื่อผู้บริหารในเว็ปไซต์ของบริษัทฯ มีรายชื่อของ ” ฟิล์ม-รัฐภูมิ โตคงทรัพย์” เป็นประธานบริษัท และ นายสมคิด ลวางกูร เป็นซีอีโอ นอกจากนี้ยังมีบุคคลที่มีชื่อเสียงเป็นที่ปรึกษาบริษัท เช่น นายองอาจ สิงห์ลำพอง และ นางเพ็ญทิพย์ พรจะเด็ด
เอกสารทางการจากธนาคารแห่งประเทศไทย
https://www.bot.or.th/Thai/PressandSpeeches/Press/News2560/n0760t.pdf
ที่มา : http://www.springnews.co.th/th/2017/02/25947/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
payall
แชร์บทความ: